Üks koi mul istub raamatus.Ta ei ole saamatu.Sööb ta kaeraputru,hindab head juttu. Koi on üpris häbelik,kuigi uudishimulik.Piilub mõne tähe tagant,kui ma lehekülje avan. Ent kui sosistan: "Ahoi!"tuleb peidust välja koi.Lobiseme siis me kaks,juttu jätkub kauemaks. Riiulis meil koide linn,teiste seas seal elab Vinn.Vinn on kurjategija,raamatute õgija. Raamatud on koide majad,süüa neid ei ole vaja.Söögiks neile Väike Nõidkeedab putru, lisab võid.   Kui sa avad raamatuja ei ole saamatu,juhtuda siis sulle võib,et seal kohtad väikest koid. Ja kui oled viisakas,siis ta sulle jutustab,kuidas elab nende linnja mis teeb see paha Vinn.